Document ID: 32006R1184

Reference:
4.8.2006
EL
Επίσημη Εφημερίδα της Ευρωπαϊκής Ένωσης
L 214/7
ΚΑΝΟΝΙΣΜΌΣ (ΕΚ) αριθ. 1184/2006 ΤΟΥ ΣΥΜΒΟΥΛΊΟΥ
της 24ης Ιουλίου 2006
περί εφαρμογής ορισμένων κανόνων ανταγωνισμού στην παραγωγή και την εμπορία γεωργικών προϊόντων
(κωδικοποιημένη έκδοση)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 36 και 37,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας τα ακόλουθα:
(1)
Ο κανονισμός αριθ. 26 του Συμβουλίου, της 4ης Απριλίου 1962, περί εφαρμογής ορισμένων κανόνων ανταγωνισμού στην παραγωγή και την εμπορία γεωργικών προϊόντων (2), έχει τροποποιηθεί (3) όσον αφορά το περιεχόμενό του. Είναι, ως εκ τούτου σκόπιμη, για λόγους σαφήνειας και ορθολογισμού, η κωδικοποίηση του εν λόγω κανονισμού.
(2)
Από το άρθρο 36 της συνθήκης προκύπτει ότι, η εφαρμογή των κανόνων ανταγωνισμού της συνθήκης στην παραγωγή και την εμπορία γεωργικών προϊόντων αποτελεί συστατικό στοιχείο της κοινής γεωργικής πολιτικής. Οι διατάξεις του παρόντος κανονισμού θα πρέπει να συμπληρωθούν, αφού ληφθεί υπόψη η εξέλιξη αυτής της πολιτικής.
(3)
Οι κανόνες ανταγωνισμού σχετικά με τις συμφωνίες, αποφάσεις και πρακτικές, που προβλέπονται στο άρθρο 81 της συνθήκης και με την κατάχρηση δεσπόζουσας θέσης, πρέπει να εφαρμόζονται στην παραγωγή και την εμπορία των γεωργικών προϊόντων, κατά το μέτρο που η εφαρμογή τους δεν εμποδίζει τη λειτουργία των εθνικών οργανώσεων γεωργικών αγορών και δεν θέτει σε κίνδυνο την πραγματοποίηση των στόχων της κοινής γεωργικής πολιτικής.
(4)
Θα πρέπει να δίδεται ιδιαίτερη προσοχή στην κατάσταση των οργανώσεων παραγωγών κατά το μέτρο που αφορούν ιδίως την από κοινού παραγωγή ή εμπορία των γεωργικών προϊόντων ή τη χρήση κοινών εγκαταστάσεων, εκτός αν μία τέτοια από κοινού ενέργεια αποκλείει τον ανταγωνισμό ή θέτει σε κίνδυνο την πραγματοποίηση των στόχων του άρθρου 33 της συνθήκης.
(5)
Τόσο για να αποφευχθεί ο κίνδυνος διακύβευσης της ανάπτυξης της κοινής γεωργικής πολιτικής, όσο και για να επιτευχθεί η ασφάλεια του δικαίου και η χωρίς διακρίσεις μεταχείριση των ενδιαφερομένων επιχειρήσεων, η Επιτροπή, υπό την επιφύλαξη του ελέγχου του Δικαστηρίου, πρέπει να είναι αποκλειστικά αρμόδια για την εξακρίβωση της πλήρωσης των όρων, που προβλέπονται στις δύο προηγούμενες αιτιολογικές σκέψεις, όσον αφορά τις συμφωνίες, αποφάσεις και πρακτικές του άρθρου 81 της συνθήκης.
(6)
Για τη θέσπιση, στο πλαίσιο της ανάπτυξης της κοινής γεωργικής πολιτικής, κανόνων σχετικών με τις ενισχύσεις της παραγωγής ή της εμπορίας των γεωργικών προϊόντων, η Επιτροπή πρέπει να έχει τη δυνατότητα σύνταξης πίνακα με τις υφιστάμενες, τις νέες και τις σχεδιαζόμενες ενισχύσεις, υποβολής καταλλήλων παρατηρήσεων στα κράτη μέλη και πρότασης των αναγκαίων μέτρων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα άρθρα 81 έως 86 της συνθήκης, καθώς και οι διατάξεις εφαρμογής τους εφαρμόζονται σε όλες τις συμφωνίες, αποφάσεις και πρακτικές που αναφέρονται στο άρθρο 81 παράγραφος 1 και στο άρθρο 82 της συνθήκης, σχετικά με την παραγωγή ή την εμπορία των προϊόντων, τα οποία απαριθμούνται στο παράρτημα Ι της συνθήκης, υπό την επιφύλαξη των διατάξεων του άρθρου 2 του παρόντος κανονισμού.
Άρθρο 2
1.   Το άρθρο 81 παράγραφος 1 της συνθήκης δεν εφαρμόζεται στις συμφωνίες, αποφάσεις και πρακτικές που αναφέρονται στο άρθρο 1 του παρόντος κανονισμού και αποτελούν αναπόσπαστο μέρος μιας εθνικής οργάνωσης αγοράς ή είναι απαραίτητες για την πραγματοποίηση των αναφερομένων στο άρθρο 33 της συνθήκης στόχων.
Δεν εφαρμόζεται ιδίως σε συμφωνίες, αποφάσεις και πρακτικές παραγωγών, ενώσεων παραγωγών ή ενώσεων των ενώσεων αυτών που είναι υπήκοοι ενός μόνο κράτους μέλους, κατά το μέτρο που, χωρίς να συνεπάγονται την υποχρέωση εφαρμογής καθορισμένης τιμής, αφορούν την παραγωγή ή την πώληση γεωργικών προϊόντων ή τη χρήση κοινών εγκαταστάσεων αποθήκευσης, επεξεργασίας ή μεταποίησης γεωργικών προϊόντων, εκτός αν η Επιτροπή διαπιστώνει ότι κατ’ αυτόν τον τρόπο αποκλείεται ο ανταγωνισμός ή ότι διακυβεύονται οι στόχοι του άρθρου 33 της συνθήκης.
2.   Η Επιτροπή, υπό την επιφύλαξη του ελέγχου του Δικαστηρίου, έχει αποκλειστική αρμοδιότητα, αφού διαβουλευθεί με τα κράτη μέλη και ακούσει τη γνώμη των συμμετεχουσών επιχειρήσεων ή ενώσεων επιχειρήσεων, καθώς επίσης και κάθε άλλου φυσικού ή νομικού προσώπου, η ακρόαση του οποίου θεωρείται απαραίτητη, να διαπιστώνει με δημοσιευόμενη απόφαση, ποιες συμφωνίες, αποφάσεις και πρακτικές πληρούν τους όρους που προβλέπονται στην παράγραφο 1.
Η Επιτροπή προβαίνει στη διαπίστωση αυτή είτε αυτεπαγγέλτως, είτε κατόπιν αιτήσεως αρμοδίας αρχής ενός κράτους μέλους, ή μιας ενδιαφερομένης επιχείρησης ή ένωσης επιχειρήσεων.
3.   Η δημοσίευση αναφέρει τα συμμετέχοντα μέρη και το ουσιώδες περιεχόμενο της απόφασης· πρέπει να λαμβάνει υπόψη το νόμιμο συμφέρον των επιχειρήσεων, για τη διαφύλαξη των επιχειρηματικών τους απορρήτων.
Άρθρο 3
Οι διατάξεις του άρθρου 88 παράγραφος 1 και παράγραφος 3 πρώτη πρόταση της συνθήκης, εφαρμόζονται στις ενισχύσεις τις χορηγούμενες για την παραγωγή ή την εμπορία των προϊόντων που απαριθμούνται στο παράρτημα Ι της συνθήκης.
Άρθρο 4
Ο κανονισμός αριθ. 26 καταργείται.
Οι αναφορές στον καταργούμενο κανονισμό θεωρείται ότι γίνονται στον παρόντα κανονισμό και διαβάζονται σύμφωνα με τον πίνακα αντιστοιχίας που αναφέρεται στο παράρτημα ΙΙ.
Άρθρο 5
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιουλίου 2006.
Για το Συμβούλιο
Ο Πρόεδρος
M. PEKKARINEN
(1)  Γνώμη του Ευρωπαϊκού Κοινοβουλίου της 27ης Απριλίου 2006 (δεν έχει ακόμα δημοσιευθεί στην Επίσημη Εφημερίδα).
(2)  ΕΕ 30 της 20.4.1962, σ. 993/62. Κανονισμός όπως τροποποιήθηκε με τον κανονισμό αριθ. 49 (ΕΕ 53 της 1.7.1962, σ. 1571/62).
(3)  Βλ. παράρτημα Ι.
ΠΑΡΑΡΤΗΜΑ Ι
Καταργούμενος κανονισμός με την τροποποίησή του
Κανονισμός αριθ. 26 του Συμβουλίου
(ΕΕ 30 της 20.4.1962, σ. 993/62)
Κανονισμός αριθ. 49 του Συμβουλίου
(ΕΕ 53 της 1.7.1962, σ. 1571/62)
Μόνο το άρθρο 1 παράγραφος 1 στοιχείο η)
ΠΑΡΑΡΤΗΜΑ ΙΙ
Πίνακας αντιστοιχίας
Κανονισμός αριθ. 26
Παρών κανονισμός
Άρθρο 1
Άρθρο 1
Άρθρο 2 παράγραφος 1
Άρθρο 2 παράγραφος 1
Άρθρο 2 παράγραφος 2
Άρθρο 2 παράγραφος 2 πρώτο εδάφιο
Άρθρο 2 παράγραφος 3
Άρθρο 2 παράγραφος 2 δεύτερο εδάφιο
Άρθρο 2 παράγραφος 4
Άρθρο 2 παράγραφος 3
Άρθρο 3
—
Άρθρο 4
Άρθρο 3
—
Άρθρο 4
Άρθρο 5
Άρθρο 5
—
Παράρτημα I
—
Παράρτημα II

Summary:
Εφαρμογή ορισμένων κανόνων ανταγωνισμού της ΕΕ στα γεωργικά προϊόντα
Εφαρμογή ορισμένων κανόνων ανταγωνισμού της ΕΕ στα γεωργικά προϊόντα
 
ΣΥΝΟΨΗ ΤΟΥ ΑΚΟΛΟΥΘΟΥ ΚΕΙΜΕΝΟΥ:
Κανονισμός (EK) αριθ. 1184/2006 περί εφαρμογής ορισμένων κανόνων ανταγωνισμού στην παραγωγή και την εμπορία γεωργικών προϊόντων
ΠΟΙΟΣ ΕΙΝΑΙ Ο ΣΚΟΠΟΣ ΤΟΥ ΚΑΝΟΝΙΣΜΟΥ;
Θεσπίζει τους κανόνες όσον αφορά την εφαρμοσιμότητα των άρθρων 101 έως 106 της Συνθήκης για τη λειτουργία της Ευρωπαϊκής Ένωσης (ΣΛΕΕ) (πρώην άρθρα 81 έως 86 της Συνθήκης για την ίδρυση της Ευρωπαϊκής Κοινότητας) — δηλαδή τους κανόνες ανταγωνισμού της ΕΕ — στον γεωργικό τομέα.
ΒΑΣΙΚΑ ΣΗΜΕΙΑ
Ο κανονισμός προβλέπει ότι το άρθρο 101 παράγραφος 1 και το άρθρο 102 της ΣΛΕΕ εφαρμόζονται στους τομείς της παραγωγής ή της εμπορίας γεωργικών προϊόντων εκτός από την περίπτωση των προϊόντων που καλύπτονται από τον κανονισμό (ΕΕ) αριθ. 1308/2013 σχετικά με την κοινή οργάνωση των γεωργικών αγορών και από τον κανονισμό (ΕΕ) αριθ. 1379/2013 σχετικά με την κοινή οργάνωση των αγορών των προϊόντων αλιείας και υδατοκαλλιέργειας.
Επιτρέπει την εφαρμογή δύο εξαιρέσεων στους γενικούς κανόνες. Οι εξαιρέσεις αυτές αφορούν:συμφωνίες, αποφάσεις και πρακτικές οι οποίες αποτελούν αναπόσπαστο μέρος μιας εθνικής οργάνωσης αγοράς ή είναι απαραίτητες για την πραγματοποίηση των στόχων της κοινής γεωργικής πολιτικής (ΚΓΠ) όπως ορίζονται στο άρθρο 39 της ΣΛΕΕ·  ορισμένες συμφωνίες, αποφάσεις και πρακτικές γεωργών, αγροτικών συνεταιρισμών ή ενώσεων αγροτικών συνεταιρισμών που ανήκουν σε μία μόνο χώρα της ΕΕοι οποίες αφορούν την παραγωγή ή την πώληση γεωργικών προϊόντων ήτη χρήση κοινών εγκαταστάσεων αποθήκευσης ή επεξεργασίας γεωργικών προϊόντων καιβάσει των οποίων δεν υφίσταται καμία υποχρέωση εφαρμογής καθορισμένης τιμήςεφόσον οι συγκεκριμένες συμφωνίες δεν αποκλείουν τον ανταγωνισμό ή δεν υπονομεύουν τους στόχους της ΚΓΠ.  Η Ευρωπαϊκή Επιτροπή είναι αποκλειστικά αρμόδια, υπό την επιφύλαξη του ελέγχου του Δικαστηρίου, να κρίνει, με απόφαση που πρέπει να δημοσιευθεί, ποιες συμφωνίες, αποφάσεις και πρακτικές πληρούν τις προϋποθέσεις.
ΑΠΟ ΠΟΤΕ ΕΦΑΡΜΟΖΕΤΑΙ Ο ΚΑΝΟΝΙΣΜΟΣ;
Εφαρμόζεται από την 24η Αυγούστου 2006.
ΓΕΝΙΚΟ ΠΛΑΙΣΙΟ
Για περισσότερες πληροφορίες, βλέπε:Ανταγωνισμός — Γεωργία και Τρόφιμα (Ευρωπαϊκή Επιτροπή).  
ΒΑΣΙΚΟ ΚΕΙΜΕΝΟ
Κανονισμός (ΕΚ) αριθ. 1184/2006 του Συμβουλίου, της 24ης Ιουλίου 2006, περί εφαρμογής ορισμένων κανόνων ανταγωνισμού στην παραγωγή και την εμπορία γεωργικών προϊόντων (κωδικοποιημένη έκδοση) (ΕΕ L 214 της 4.8.2006, σ. 7-9)
Οι διαδοχικές τροποποιήσεις του κανονισμού (ΕΚ) αριθ. 1184/2006 έχουν ενσωματωθεί στο αρχικό κείμενο. Αυτή η ενοποιημένη απόδοση έχει μόνο αξία τεκμηρίωσης.
ΣΥΝΑΦΗ ΚΕΙΜΕΝΑ
Ενοποιημένη απόδοση της Συνθήκης για τη λειτουργία της Ευρωπαϊκής Ένωσης — Μέρος τρίτο — Οι εσωτερικές πολιτικές και δράσεις της Ένωσης — Τίτλος VII — Κοινοί κανόνες για τον ανταγωνισμό, τη φορολογία και την προσέγγιση των νομοθεσιών — Κεφάλαιο 1 — Κανόνες ανταγωνισμού — Τμήμα 1 — Κανόνες εφαρμοστέοι επί των επιχειρήσεων — Άρθρο 101 (πρώην άρθρο 81 της ΣΕΚ) (ΕΕ C 202 της 7.6.2016, σ. 88-89)
Ενοποιημένη απόδοση της Συνθήκης για τη λειτουργία της Ευρωπαϊκής Ένωσης — Μέρος τρίτο — Οι εσωτερικές πολιτικές και δράσεις της Ένωσης — Τίτλος VII — Κοινοί κανόνες για τον ανταγωνισμό, τη φορολογία και την προσέγγιση των νομοθεσιών — Κεφάλαιο 1 — Κανόνες ανταγωνισμού — Τμήμα 1 — Κανόνες εφαρμοστέοι επί των επιχειρήσεων — Άρθρο 102 (πρώην άρθρο 82 της ΣΕΚ) (ΕΕ C 202 της 7.6.2016, σ. 89)
Ενοποιημένη απόδοση της Συνθήκης για τη λειτουργία της Ευρωπαϊκής Ένωσης — Μέρος τρίτο — Οι εσωτερικές πολιτικές και δράσεις της Ένωσης — Τίτλος VII — Κοινοί κανόνες για τον ανταγωνισμό, τη φορολογία και την προσέγγιση των νομοθεσιών — Κεφάλαιο 1 — Κανόνες ανταγωνισμού — Τμήμα 1 — Κανόνες εφαρμοστέοι επί των επιχειρήσεων — Άρθρο 103 (πρώην άρθρο 83 της ΣΕΚ) (ΕΕ C 202 της 7.6.2016, σ. 89-90)
Ενοποιημένη απόδοση της Συνθήκης για τη λειτουργία της Ευρωπαϊκής Ένωσης — Μέρος τρίτο — Οι εσωτερικές πολιτικές και δράσεις της Ένωσης — Τίτλος VII — Κοινοί κανόνες για τον ανταγωνισμό, τη φορολογία και την προσέγγιση των νομοθεσιών — Κεφάλαιο 1 — Κανόνες ανταγωνισμού — Τμήμα 1 — Κανόνες εφαρμοστέοι επί των επιχειρήσεων — Άρθρο 104 (πρώην άρθρο 84 της ΣΕΚ) (ΕΕ C 202 της 7.6.2016, σ. 90)
Ενοποιημένη απόδοση της Συνθήκης για τη λειτουργία της Ευρωπαϊκής Ένωσης — Μέρος τρίτο — Οι εσωτερικές πολιτικές και δράσεις της Ένωσης — Τίτλος VII — Κοινοί κανόνες για τον ανταγωνισμό, τη φορολογία και την προσέγγιση των νομοθεσιών — Κεφάλαιο 1 — Κανόνες ανταγωνισμού — Τμήμα 1 — Κανόνες εφαρμοστέοι επί των επιχειρήσεων — Άρθρο 105 (πρώην άρθρο 85 της ΣΕΚ) (ΕΕ C 202 της 7.6.2016, σ. 90)
Ενοποιημένη απόδοση της Συνθήκης για τη λειτουργία της Ευρωπαϊκής Ένωσης — Μέρος τρίτο — Οι εσωτερικές πολιτικές και δράσεις της Ένωσης — Τίτλος VII — Κοινοί κανόνες για τον ανταγωνισμό, τη φορολογία και την προσέγγιση των νομοθεσιών — Κεφάλαιο 1 — Κανόνες ανταγωνισμού — Τμήμα 1 — Κανόνες εφαρμοστέοι επί των επιχειρήσεων — Άρθρο 106 (πρώην άρθρο 86 της ΣΕΚ) (ΕΕ C 202 της 7.6.2016, σ. 90-91)
Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L 347 της 20.12.2013, σ. 671-854)
Βλέπε την ενοποιημένη απόδοση.
Κανονισμός (EΕ) αριθ. 1379/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, για την κοινή οργάνωση των αγορών των προϊόντων αλιείας και υδατοκαλλιέργειας, την τροποποίηση των κανονισμών (ΕΚ) αριθ. 1184/2006 και (ΕΚ) αριθ. 1224/2009 του Συμβουλίου και την κατάργηση του κανονισμού (ΕΚ) αριθ. 104/2000 του Συμβουλίου (ΕΕ L 354 της 28.12.2013, σ. 1-21)
Βλέπε την ενοποιημένη απόδοση.
τελευταία ενημέρωση 25.05.2018